CELEX: 62010TN0546
Language: el
Date: 2010-11-29 00:00:00
Title: Υπόθεση T-546/10: Προσφυγή της 29ης Νοεμβρίου 2010 — Nordmilch κατά ΓΕΕΑ — Lactimilk (MILRAM)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/50
            
         Προσφυγή της 29ης Νοεμβρίου 2010 — Nordmilch κατά ΓΕΕΑ — Lactimilk (MILRAM)
   (Υπόθεση T-546/10)
   ()
   2011/C 30/90
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Nordmilch AG (Βρέμη, Γερμανία) (εκπρόσωπος: R. Schneider, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lactimilk, SA (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Σεπτεμβρίου 2010 επί των συνδεδεμένων υποθέσεων R 1041/2009-4 και R 1053/2009-4, με την οποία απορρίφθηκε η υπ’ αριθ. 002 851 384 αίτηση καταχωρίσεως κοινοτικού σήματος για αγαθά των κλάσεων 5 και 29,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: Το λεκτικό σήμα «MILRAM» για αγαθά των κλάσεων 5, 29, 30, 33, 33 και 43
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Lactimilk, SA
   
      Αντιταχθέν σήμα ή σημείο: το εθνικό εικονιστικό σήμα, που περιέχει το λεκτικό στοιχείο «RAM» και έχει καταχωριστεί για αγαθά της κλάσεως 29, καθώς και εθνικά λεκτικά σήματα «RAM» για αγαθά των κλάσεων 5, 29, 30 και 32
   
      Απόφαση του τμήματος ανακοπών: Μερική απόρριψη της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών, κατά το μέρος που απορρίφθηκε η ανακοπή ως προς ορισμένα αγαθά, και απόρριψη της αιτήσεως καταχωρίσεως ως προς τα αγαθά αυτά.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 (1), διότι δεν υφίσταται κίνδυνος συγχύσεως μεταξύ των επίμαχων σημάτων. Η προσφεύγουσα προβάλλει, περαιτέρω, ότι το τμήμα προσφυγών δεν έλαβε υπόψη του ότι, κατά τον χρόνο εκδόσεως της αποφάσεως, στις 15 Σεπτεμβρίου 2010, είχε λήξει η προστασία ενός εκ των αντιταχθέντων σημάτων.
   
      (1)  Κανονισμός (ΕΚ) 207/009 του Συμβουλίου, της 26ης Φεβρουαρίου 2009, για το κοινοτικό σήμα, (ΕΕ 2009, L 78, σ. 1).